text: 50 fiskede i blinde
  23 august 2014 kl. 15.43
  Dansk blindesamfund Sønderjylland inviterede lørdag deres medlemmer på fisketur. Og der var gevinst.
  Det er lidt svære at få madding på krogen og vurdere om kastet nu er langt nok, men det på trods kan svagtseende og blinde godt have en eftermiddag i lystfiskeriets tegn. Det havde 50 blinde i dag, da de var på fisketur til Rødekro Fiskepark.
  - Lige pludselig så skal der komme noget, så jeg kan råbe udover det hele, at nu er der bid, det sker bare ikke, sagde Stig Hansen efter han i en time forgæves havde haft snøren ude.
  Flere af medlemmerne af blindesamfund Sønderjylland er lystfiskere og er ofte ude og fiske. Stig Hansen er ikke en af dem, og var lidt på udebane i dag.
  - Jeg tror, at jeg er lidt for utålmodig til det her. Der skal ligesom ske noget mere, siger Stig Hansen.
  Selvom Stig Hansen ikke fik bid, så var der flere af de andre fiskere, der fik lidt med hjem til panden og grillen.
  